
ΙΝΣΤΙΤΟΥΤΟ NEOEΛΛHNIKΩN EPEYNΩN

ΔΕΛΤΙΟ ΤΥΠΟΥ
21 Απριλίου 1967 Σαράντα χρόνια μετά…

Εκδηλώσεις μνήμης

To Ινστιτούτο Νεοελληνικών Ερευνών του Εθνικού Ιδρύματος Ερευνών (ΙΝΕ/ΕΙΕ) και τα Αρχεία Σύγχρονης Κοινωνικής Ιστορίας (ΑΣΚΙ) διοργανώνουν εκδηλώσεις μνήμης (έκθεση τεκμηρίων, προβολή ντοκιμαντέρ και επιστημονικές συναντήσεις) με αφορμή τη συμπλήρωση 40 χρόνων από την εγκαθίδρυση της δικτατορίας της 21ης Απριλίου 1967.

Έκθεση εικόνων και τεκμηρίων: «Στιγμιότυπα της Αντίστασης»

20-24 Απριλίου, Αίθριο Εθνικού Ιδρύματος Ερευνών, Ανοιχτή στο κοινό καθ’ όλη τη διάρκεια της ημέρας (10:00 π.μ.-10:00 μ.μ.)

Η έκθεση περιλαμβάνει σπάνια και μοναδικά τεκμήρια (περισσότερα από 500) του αντιδικτατορικού αγώνα. Τα εκθέματα προέρχονται κυρίως από τις συλλογές των ΑΣΚΙ και αντλήθηκαν από προσωπικά αρχεία αγωνιστών της περιόδου, αρχεία πολιτικών φορέων, αντιδικτατορικών ομάδων, νεολαιίστικων οργανώσεων, καθώς και από μία πολύ μεγάλη συλλογή ελληνικού και ξένου αντιδικτατορικού Τύπου. Φωτογραφίες, αφίσες, επιστολές, φυλλάδια, περιοδικά, εφημερίδες, κάρτες, σκίτσα και προκηρύξεις εικονογραφούν χρόνο το χρόνο την πάλη ενάντια στο δικτατορικό καθεστώς από την έναρξη έως την πτώση του, στην Ελλάδα και στο εξωτερικό, όπως εκφράστηκε από τα πρόσωπα και τις οργανώσεις που υπερέβησαν τις παλαιότερες διαχωριστικές γραμμές και αντιτάχθηκαν στη δικτατορία. Την έκθεση συνοδεύει φυλλάδιο, το οποίο θα περιλαμβάνει κατάλογο των εκθεμάτων.

Παράλληλα με την έκθεση, σε ειδικό χώρο θα προβάλλονται ντοκιμαντέρ που γυρίστηκαν την περίοδο 1967-1974 και αποτυπώνουν στιγμές της αντίστασης εναντίον του καθεστώτος

25 κάρτες και αφισέτες αντιδικτατορικών κινήσεων που κυκλοφόρησαν κυρίως στο εξωτερικό, ανατυπώθηκαν για την περίσταση και θα διατίθενται σε μια καλαίσθητη έκδοση μνήμης. 

Επιστημονικές συναντήσεις. Ιστορική αποτίμηση και μνήμη 

21 & 23 Απριλίου 2007, Αμφιθέατρο Λεωνίδας Ζέρβας

21 Απριλίου, ώρα 6:30 μ.μ.

Χαιρετισμός: 

Σπύρος Ασδραχάς, Πρόεδρος ΑΣΚΙ

Πασχάλης Κιτρομηλίδης, Διευθυντής ΙΝΕ/ΕΙΕ

 «Ερμηνευτικά σχήματα για τη Δικτατορία»

Συνομιλούν οι: Άγγελος Ελεφάντης, Γεράσιμος Νοταράς, Σπύρος Σακελλαρόπουλος, Γιώργος Σταθάκης, Κωνσταντίνος Τσουκαλάς

Συντονιστής: Πασχάλης Κιτρομηλίδης

23 Απριλίου, ώρα 6:30 μ.μ.

 «Οι επιπτώσεις της Δικτατορίας»

Συνομιλούν οι: Νίκος Αλιβιζάτος, Γιάννης Βούλγαρης, Τάκης Καφετζής, Γιώργος Κουκουλές, Σωτήρης Ριζάς, Δημήτρης Χαραλάμπης

Συντονιστής: Αντώνης Λιάκος

Αμφιθέατρο «Λεωνίδας Ζέρβας» – Αίθριο

